1、满宫明月梨花白,故人万里关山隔。
金雁一双飞,泪痕沾绣衣。
小园芳草绿,家住越溪曲。
杨柳色依依,燕归君不归。——唐.温庭筠《菩萨蛮》
2、风迟日媚烟光好。绿树依依芳意早。
年华容易即凋零,春色只宜长恨少。
池塘隐隐惊雷晓。柳眼未开梅萼小。
尊前贪爱物华新,不道物新人渐老。——宋.欧阳修《玉楼春》
3、两两轻红半晕腮,依依独为使君回。若道使君无此意,何为,双花不向别人开。
但看低昂烟雨里,不已。劝君休诉十分杯。更问尊前狂副使。来岁。花开时节与谁来。——宋.苏轼《定风波》
4、暧暧远人村,依依墟里烟。狗吠深巷中,鸡鸣桑树颠。
户庭无尘杂,虚室有余闲。久在樊笼里,复得返自然。——魏晋.陶渊明《归园田居》
5、南陌东城春草时,相逢何处不依依,
桃红李白皆夸好,须得垂杨相发挥。——唐.刘禹锡《杨柳枝》